b'\n_START_ARTICLE_\nPaederus\n_START_SECTION_\nUtseende\n_START_PARAGRAPH_\nSm\xc3\xa5 (gjerne 3-4 millimeter), slanke kortvinger. De er livlig farget i skarpt r\xc3\xb8dt og metallisk bl\xc3\xa5tt. Hodet er avsn\xc3\xb8rt fra kroppen ved en smal "hals". Kroppsformen er omtrent sylindrisk. I motsetning til en del andre Paederinae har de velutviklede fasett\xc3\xb8yne og flygevinger.\n_START_SECTION_\nLevevis\n_START_PARAGRAPH_\nPaederus-artene er livlige, dagaktive insekter som flyr godt og gjerne. De finnes blant annet p\xc3\xa5 strender. De friske fargene er en advarsel om at disse billene er giftige \xe2\x80\x93 de kan skille ut stoffet pederin som for\xc3\xa5rsaker hevelser og s\xc3\xa5r om man f\xc3\xa5r det p\xc3\xa5 huden. Slike s\xc3\xa5r blir gitt diagnosen Paederus dermatitis, denne synes imidlertid ogs\xc3\xa5 \xc3\xa5 bli brukt om blemmer og s\xc3\xa5r for\xc3\xa5rsaket av andre biller, s\xc3\xa6rlig oljebiller.'